ফিফা বিশ্বকাপ
ফিফা বিশ্বকাপ () (ফুটবল বিশ্বকাপ, সকার বিশ্বকাপ, অথবা শুধু বিশ্বকাপ নামেও পরিচিত) একটি আন্তর্জাতিক ফুটবল প্রতিযোগিতা যেখানে ফিফা ( — উচ্চারণ: "ফেদেরাসিওঁ অ্যাঁতের্নাসিওনাল্‌ দ্য ফুৎবল্‌ আসোসিয়াসিওঁ‌", অর্থাৎ "আন্তর্জাতিক ফুটবল সংস্থা") সহযোগী দেশগুলোর পুরুষ জাতীয় ফুটবল দল অংশ নেয়। ফিফা বিশ্ব ফুটবল নিয়ন্ত্রণকারী সংস্থা। ১৯৩০ সালে এই প্রতিযোগিতা শুরু হয় এবং এখন পর্যন্ত চার বছর পর পর অনুষ্ঠিত হচ্ছে। মাঝে দ্বিতীয় বিশ্বযুদ্ধের কারণে ১৯৪২ ও ১৯৪৬ সালে এই প্রতিযোগিতা অনুষ্ঠিত হয়নি।
ফিফা ক্লাব বিশ্বকাপ
ফিফা ক্লাব বিশ্বকাপ () বিশ্বের ছয়টি মহাদেশীয় ফুটবল সংস্থা থেকে শিরোপাধারী ক্লাবগুলোর ফুটবল প্রতিযোগিতাবিশেষ। জানুয়ারি, ২০০০ সালে প্রথম ফিফা ক্লাব বিশ্বকাপ প্রতিযোগিতা ব্রাজিলে অনুষ্ঠিত হয়েছিল। দুই মহাদেশ নিয়ে ১৯৬০ সালে বার্ষিকাকারে প্রবর্তিত ইন্টারকন্টিনেন্টাল কাপের আদলে এ প্রতিযোগিতার রূপরেখা প্রণয়ন করা হয়। নতুন এ প্রতিযোগিতা প্রবর্তনের পূর্ব পর্যন্ত ইন্টারকন্টিনেন্টাল কাপের শিরোপাধারী দলগুলো বিশ্ব ক্লাব চ্যাম্পিয়নের মর্যাদা পেয়েছে। ২০০৫ সালে ফিফা ক্লাব বিশ্বকাপ ইন্টারকন্টিনেন্টাল কাপের স্থলাভিষিক্ত হয় এবং☂২০০৬ সাল থেকে এটি বর্তমান নামে অদ্যাবধি প্রচলিত রয়েছে।